Powell o terorizmu (31/1/03) - 2003-02-05
Oružje za masovno uništenje u rukama terorista ili zemalja koje podržavaju terorizam”, kazao je državni tajnik Powell, “predstavljalo b
Ubrzo nakon terorističkih napada na Ameriku 11. rujna 2001. godine, Vijeće sigurnosti Ujedinjenih naroda izglasalo je Rezoluciju 13-73. Rezolucija je u glavnim crtama izložila osnovne dužnosti zemalja u globalnom ratu protiv terorizma. Od tada, naglasio je američki Državni tajnik Colin Powell nedavno u Vijeću sigurnosti UN-a, “međunarodna zajednica napravila je impresivan napredak u tom ratu.” “Ali”, dodao je gospodin Powell, “smrtonosni napadi na Baliju, u Moskvi, Mombasi i drugdje, na tragičan su nas način podsjetili da se terorističke prijetnje i dalje nastavljaju, a da pritom niti jedna država i njeni žitelji nisu sigurni. Pred nama je izazov da uvedemo protu-terorizam u osnove naših nacionalnih i međunarodnih institucija.” 20. siječnja, Vijeće sigurnosti Ujedinjenih naroda prihvatilo je rezoluciju 14-56, kojom se pozivaju države na međusobnu suradnju pri istrazi, tužiteljstvu i kažnjavanju terorističkih činova koji se počine bilo gdje u svijetu. Rezolucija također poziva međunarodnu zajednicu na zajedničku suradnju u akcijama protiv al-Qaide i Talibana, osobito u spriječavanju pristupa financijskim sredstvima. Kao što je Državni tajnik Colin Powell rekao “Nova Rezolucija je jasno pokazala da ovaj rat ima više frontova. Od pranja novca i ilegalne trgovine drogom, pa do trgovine oružjem i širenja oružja za masovno uništenje. Mi se moramo boriti protiv terorisma na svim navedenim frontovima.” Jedan od kritičnih frontova je i Irak. Kako je gospodin Powell rekao Vijeću sigurnosti Ujedinjenih naroda, civilizirane nacije širom svijeta ne mogu umanjiti svoju odgovornost kada je u pitanju prisiljenje Iraka da se riješi svog naoružanja za masovno uništenje. “ Oružje za masovno uništenje u rukama terorista ili zemalja koje podržavaju terorizam”, kazao je Državni tajnik Powell, “predstavljalo bi smrtnu opasnost za sve nas. Mi ne možemo biti dovedeni u stanje nemoći, zato što se bojimo teških odluka koje su pred nama. Mi ne možemo izbjeći odgovornost djelovanja, kada je u pitanju režim koji se nalazi na putu razvijanja, nabavke i stvaranja zaliha oružja za masovno uništenje, koji je počinio teroristička djela i pogazio sva ljudska prava protiv svog vlastitog naroda kao i protiv svojih susjednih zemalja.” Ne postoji nacija koja se može zadovoljiti s terorističkim prijetnjama ili s nastojanjima s kojima će se boriti protiv tih prijetnji. Prema riječima Državnog tajnika Colina Powella, “ Mi moramo osloboditi civilizirani svijet od ovog raka. Mi moramo voditi našu kampanju na svim nivoima, i na svaki mogući način, bez obzira koliko će vremena to trajati.”